sit geschter bini in Nicaragua, bin 7 stund unterwegs gsi. han as guenschtigs zimmer in Managua gfunda, in dr  hauptstadt vo Nicaragua. aber noch 2 wucha verwoehnig wieder mit kaltem wasser zum duscha ;-) Managua liggt zwor amna see, isch aber nuet bsundrigs. gross und gfoehrlich. sie haend miar gsait dass i do nit amol am tag dura allei umalaufa soett. in dr noechi isch as slum-quartiar. und so hani huet as taxi zum busterminal gno und bin uf León gfahra. han fuer fascht 2 stund busfahrt nu 1 stutz zahlt, unglaublich!  León isch d hauptstadt vor revolution und haet knapp 200'000 iwohner. dia groescht kathedrala vo  ganz mittelamerika und viel kircha haets. ds'zentrum im kolonialstil haet miar uh guat gfalla. endlich wieder amol feini spaghetti hani do uebrigens gessa ;-)  han glesa dass as in León oepa kundgebiga vo dr revolutionaera befreiigsfront git. mit fuerwerk, musik und fahna wird dia erfolgriech revolution vo 1979 gfiert. isch sicher an idruecklicha ablick, leider isch an dem tag keini gsi... miar koennt ues kum vorstella was freiheit fuer oepert beduetet wo dafuer so lang haet mueassa kaempfa. "¡Patria  libre o muerte!"  Wia au immer, León hät miar guat gfalla, trotz dr sichtlicha armuat isch as a schoeni stadt, und es haet fascht kei tourischta.  Mora gohni witer uf Granada, as anderes kolonial-staedtli, am grossa see vo Nicaragua.